KOMISSION ASETUS (EY) N:o 546/2000,
annettu 14 päivänä maaliskuuta 2000,
neuvoston asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1999/2000 annetun asetuksen (EY) N:o 2367/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 38 artiklan 5 kohdan,
sekä katsoo seuraavaa:
(1) Komission asetuksessa (EY) N:o 2367/1999(3), sellaisena kuin se on muutettuna asetuksella (EY) N:o 286/2000(4), otetaan käyttöön asetuksen (ETY) N:o 822/87 38 artiklassa tarkoitettu esitislaus.
(2) Kuluvan markkinointivuoden lopulliset käytettävissä olevat määrät ovat nyt tiedossa. Näiden tietojen perusteella olisi muutettava yhteisön alustava kokonaismäärä ja lisättävä määrää 10 miljoonasta hehtolitrasta 12 miljoonaan hehtolitraan pöytäviinejä. Tästä syystä olisi tarkastettava määrän jakautuminen tuotantoalueen mukaan.
(3) Toimenpiteen moitteettoman hallinnoinnin vuoksi tätä asetusta olisi sovellettava mainitun asetuksen (EY) N:o 2367/1999 1 artiklan 5 kohdassa tarkoitetun ilmoituksen päivämäärästä.
(4) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2367/1999 seuraavasti:
1. Korvataan 1 artiklan 1 kohdassa ja 1 artiklan 5 kohdassa määrä "10 miljoonaa hehtolitraa" määrällä "12 miljoonaa hehtolitraa".
2. Korvataan 1 artiklan 1 kohdan toisen alakohdan taulukko seuraavalla taulukolla:
TAULUKON PAIKKA ".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 24 päivästä helmikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä maaliskuuta 2000.